જસદણ તા.૧૪: સોૈરાષ્ટ્રભરના વ્હોરા સમુદાય વસવાટવાળા ગામેગામમાં આજે વહેલી સવારે રમઝાનના ત્રીસ રોજા પુર્ણ કરી દાઉદી વ્હોરા સમાજએ ઇદની વિશેષ નમાઝ અદા કરી ઇદની ઉજવણી કરી હતી. રાજકોટ, જામનગર, ભાવનગર, અમરેલી, મોરબી, જુનાગઢ, પોરબંદર જેવા નગરોમાં જુદી-જુદી જગ્યાઓ પર અને ગોંડલ, જસદણ, જેતપુર, બાબરા, મહુવા, બોટાદ, કાલાવડ, ધ્રોળ, વિસાવદર, ચલાળા, જામખંભાળીયા, વંથલી, સુરેન્દ્રનગર, વઢવાણ સહિતના ગામોમાં વ્હેલી સવારે વ્હોરા ભાઇ બહેનો અને બાળકો ફાતેમી પરંપરાગતના શ્વેત અને રંગબેરંગી વસ્ત્રો ધારણ કરી પોતપોતાના ગામોની મસ્જિદોમાં જઇ અલ્લાહનો આભાર વ્યકત કર્યો હતો.